tomron87/hebrew-wikipedia-sentences-corpus huggingface dataset:
שיירות סיוע הותקפו מן האוויר והצליחו להכניס מטורקיה רק 55 טונות ציוד - מעט מאוד בהשוואה לצרכים.
במעט שהיה להם ערכו הכורדים קצת בדיקות מדגמיות.
בהיעדר מעבדות פעילות אילץ אותם אסד לשלוח את הדגימות למעבדה בדמשק.
כאשר אותר אדם נגוע בקורונה נמנעו מלהודיע על כך לכורדים.
כך אסד עודד תחלואת קורונה באזורי המורדים.
הנדבק הראשון של מגפת הקורונה בעיר ניו יורק אומת במרץ 2020 והייתה חלק ממגפת הקורונה בארצות הברית.
הנדבק הראשון של מגפת הקורונה בעיר ניו יורק אומת במרץ 2020 באישה שהגיעה מאיראן, מדינה שכבר נפגעה באותה תקופה מהמגפה.
כמעט חודש לאחר מכן, הייתה ניו יורק למטרופולין שנפגע הכי קשה בארצות הברית.
בחודש אפריל כבר היו בעיר מקרי קורונה מאומתים רבים יותר מאשר בסין, בריטניה או איראן, ובמאי היו מקרים רבים יותר מכל מדינה אחרת מחוץ לארצות הברית.
ב־20 במרץ הוציאה לשכת המושל צו לסגירת עסקים לא חיוניים, והייתה הפחתה בתדירות התחבורה הציבורית.
מאות אלפי תושבי ניו יורק הפכו למחוסרי עבודה, עם הכנסות מיסים אבודות, המוערכות בהיקף של מיליארדים.
מערכת האבטלה בעיר קרסה בעקבות זינוק בתביעות, וראש העיר ביל דה בלאזיו דרש סיוע פדרלי כדי לשמור על שירותים בסיסיים.
ניו יורק נכנסה לסגר בן 78 יום.
לאחריו, העיר נכנסה לשגרה בצל הנגיף.
הוצגה תוכנית יציאה המורכבת מ-4 שלבים.
שלב 1 של פתיחה מחודשת בעיר ניו יורק החל ב־8. ביוני.
ב־22 ביוני עבר האזור לשלב 2 המושל קואומו הודיע בסוף יוני כי קניונים יצטרכו להתקין מערכות מיזוג סינון וירוסים לפני פתיחה מחדש.
ב־6 ביולי העיר ניו יורק נכנסה לשלב 3, למעט ארוחות פנים.
ב־20 ביולי נכנס האזור לשלב 4. ב־17 באוגוסט הודיעה קואומו שמכוני כושר ומרכזי כושר יוכלו להיפתח מחדש החל מה - 24 באוגוסט ולא יאוחר מ-2 בספטמבר.
מכוני הכושר יידרשו להגביל את תכולתם ל-33%, להטיל חובת עטיית מסכות בכל עת ולשמור על מערכות אוורור תקינות.
במסיבת עיתונאים שהתקיימה ב-9 בספטמבר, הודיע קואומו כי העיר ניו יורק תורשה לחדש את שירותי האוכל הפנימי בתפוקה של 25% ב-30 בספטמבר.
ב-6 באוקטובר הוצגה תוכנית "רמזור" בעיר.
ב-15 במרץ נסגרו בתי הספר והתלמידים עברו ללמוד מרחוק.
התלמידים שבו לבתי הספר ב-29 בספטמבר וב-1 באוקטובר.
לאחר תקופה בה הלמידה באזורים השונים נקבעה לפי צבע האזור, ב-19 בנובמבר, ראש העיר הודיע על סגירת כל בתי הספר הציבוריים.
בדצמבר, בעקבות עלייה בתחלואה, המושל קואומו השיב את האיסור על מסעדות להושיב לקוחות בפנים.
באמצע פברואר 2021 הותר למסעדות לשוב לערוך שולחנות בפנים, ברבע מהתפוסה המלאה.
במרץ נפתחו התיאטראות ובתי הקולנוע עם מגבלות תפוסה.
בסוף אפריל הודיע ראש העיר ביל דה בלאזיו שהעיר תיפתח באופן מלא ב-1 ביולי.
ביולי, למרות עליה, סירב להשיב חובת מסיכה במבנה סגור.
בשנת 2021, נפתחה חקירה פדרלית במסגרתה נבדק אם ממשלו של קואומו שינה נתונים שהופיעו בדו"ח על התמותה בבתי אבות בעיר.
המגפה המתמשכת היא האסון הקטלני ביותר, לפי מספר המתים, בהיסטוריה של העיר ניו יורק.
בניסיון לעודד התחסנות במנת דחף של חיסון נגד COVID-19, ראש העיר ביל דה בלזיו הודיע כי כל מי שיקבל בניו יורק את מנת הדחף, עד סוף 2021, יקבל לכיסו 100 דולר.
קודם לכן, דה בלזיו הורה על חובת חיסון הן עבור עובדים במגזר הציבורי בעיר והן עבור עובדי המגזר הפרטי.
במקביל, בעקבות התפרצות וריאנט אומיקרון של נגיף הקורונה, הודיע ראש העיר הנבחר של ניו יורק, אריק אדמס, על דחיית טקס ההשבעה שלו, שאמור היה להתקיים ב-1 בינואר.
בסוף 2021 החלה עליה חדה בכמות הנדבקים.
המספרים צנחו לאחר אמצע ינואר 2022. בפברואר היו הקלות.
עד אמצע מרץ 2022 ניתנו כ-17 מיליון מנות חיסון בעיר.
מגפת הקורונה בלאוס היא חלק מהמגפה העולמית של מחלת הקורונה (), הנגרמת כתוצאה מהנגיף SARS-CoV-2. ב-24 במרץ 2020, לאוס הייתה למדינה האחרונה בדרום מזרח אסיה שדיווחה על מקרה מאושר ראשון של הנגיף.
המדינה תיעדה 1,000 מקרי הדבקה עד ל-4 במאי 2021, וחמישה ימים לאחר מכן, תועד מקרה מוות ראשון מהמחלה.
נכון ל־, מספר המקרים המאומתים המצטבר הוא , מהם:
ב-12 בינואר 2020 אישר ארגון הבריאות העולמי כי נגיף קורונה חדש (Novel coronavirus, גרם למחלה נשימתית אצל מספר אנשים בעיר ווהאן, אשר במחוז חוביי שבסין, אשר דווח לארגון ב-31 בדצמבר 2019.
שיעור הקטלניות של המחלה היה נמוך בהרבה מאשר זה של הSARS, נגיף ממשפחת נגיפי הקורונה שהתפרץ 17 שנים קודם לכן.
מנגד, במקרה זה המחלה מדבקת יותר באופן משמעותי, מה שהוביל לתמותה רחבה בהרבה.
ב-13 במרץ סגרו הרשויות המחוזיות כמה מעמדות הגבול של המדינה.
ב-24 במרץ אישרה לאוס שני מקרים ראשונים של הדבקה בנגיף, וכך היא הייתה למדינה האחרונה בדרום מזרח אסיה הנגועה בו.
ב-26 במרץ אישר הוויאנטיאן טיימס מקרה שלישי של הידבקות במחלה שתועד במדינה.
ב-27 במרץ אושרו עוד שלושה מקרים.
הנדבקים החדשים הם שני גברים מלואנג פרבאנג, ואחד מוויינטיאן.
ב-28 במרץ אושרו עוד שני מקרים, מה שהביא את סך כל המקרים ל-8.
ב-30 במרץ התקבל אישור למקרה נוסף.
ב-1 באפריל אושר מקרה אחד נוסף, שהביא את סך המקרים הגיע לעשרה.
ב-5 באפריל 2020 דווח על המקרה ה-11, כאשר התגלה כי גבר בן 55 מפפואה גינאה החדשה נדבק.
ב-29 במרץ הודיעה הממשלה על הטלת סגר, שהחל למחרת.
כל הגבולות היבשתיים נסגרו, והטיסות האחרונות יצאו מלואנג פראבאנג וויאנטיאן ב-1 באפריל.
עד 18 במאי התרחשו הקלות במגבלות, והתאפשרו נסיעות פנימיות, שלא כללו אישור להכנסת נוסעים זרים למדינה.
ב-2 ביוני חזרו התלמידים ללמידה בכיתות.
ב-4 ביוני הממשלה אפשרה למטיילים זרים להיכנס למדינה.
ב-25 ביולי אושר מקרה חדש.
המקרה אובחן בקרב אזרח דרום קוריאני.
2,621 איש נכנסו לבידוד עקב חשש להידבקות.
בחודש זה הגיע גל שני של חיסונים.
בבוקר 9 במאי, לאוס רשמה את המוות הראשון מהמחלה.
שגרירות וייטנאם בוויינטיאן אישרה כי אישה וייטנאמית נפטרה, לאחר שבוע של טיפולים.
ה"לאוטיאן טיימס" דיווח כי סין שלחה מומחים רפואיים, ציוד רפואי ותרופות, כדי לסייע ללאוס במאבקה במגפה.
ב-27 במרץ, וייטנאם הציעה עזרה, על ידי שליחת ציוד רפואי בשווי 100,000 דולרים.
באפריל 2021 החליטה ממשלת וייטנאם להעניק סיוע כספי של כחצי מיליון דולרים אמריקאיים, לצורך המאבק במחלה, בנוסף לשליחת מומחים וציוד רפואי נוסף ללאוס.
ב-4 במאי 2021 יצאו סגן שר הבריאות בווייטנאם נגוין טרוונג סון ו-32 מומחים ללאוס, כדי להקים בתי חולים (בית חולים שדה), להגדיל את יכולת הביצוע של ההחייאות, וכן לחזק את יכולת הבדיקה.
כמה אנשים נעצרו בגין הפצה לכאורה של מידע כוזב על המגפה.
מגפת הקורונה, בה חלו רבים במחלת נגיף הקורונה במלזיה, התפשטה אל המדינה בסוף ינואר 2020.
ב-25 בינואר 2020 דיווחה מלזיה על שלושת מקרי ההידבקות הראשונים בנגיף הקורונה, כולם של אזרחים סינים שביקרו במדינה.
עד ל-30 בינואר עלה מספר המקרים לשמונה.
בתגובה, משרד הבריאות המלזי פרסם הנחיות להתמודדות עם הנגיף, והקים בתי חולים ייעודיים בכל מדינות מלזיה ובטריטוריות הפדרליות שלה לצורך טיפול במקרים המאומתים.
הרשויות המקומיות המליצו לאזרחי מלזיה הנוסעים לסין להימנע מביקור בחוות בעלי חיים ובשווקים.
בעקבות מספר מקרים חשודים בסבה ובסראוואק, שבהם היו מעורבים אזרחים סינים, ממשלות המדינות הללו השעו את כל הטיסות הישירות לסין.
בעקבות גל מקרי הדבקה שמקורם בקוריאה הדרומית, הכריזה ממשלת מלזיה ב-26 בפברואר על איסור כניסה למבקרים מהמדינה.
זמן קצר לאחר מכן, חוותה מלזיה עלייה חדה במספר מקרי הקורונה, בעקבות אירוע המוני שנמשך ארבעה ימים בקואלה לומפור.
נכון ל-20 במרץ, 48% מכלל מקרי הקורונה במדינה (מתוך 3,347 מקרים) נקשרו ישירות לאותו אירוע.
בתגובה לעלייה בתחלואה, הודיע ראש הממשלה מוחידין יאסין על כניסתה של מלזיה לסגר חלקי, החל מ-18 במרץ 2020.
יום לפני תחילת הסגר, ב-17 במרץ, דיווחה מלזיה על שני מקרי המוות הראשונים מהנגיף: כומר בן 60 מהכנסייה הבפטיסטית עמנואל בעיר קוצ'ינג שבסראוואק, וגבר בן 34 שהשתתף בכינוס דתי מוסלמי בסרי פטלינג, ג'והור בהרו שבמדינת ג'והור.
ב-3 באפריל דווח על תוספת של 217 מקרי הדבקה חדשים, שהעלו את סך המקרים ל-3,333. מנכ"ל משרד הבריאות, נור הישאם עבדאללה, ייחס את העלייה לאיתור פעיל של חולים באזורים שהושמו תחת צו בקרת תנועה, שנכנס לתוקף בתחילת ההתפרצות.
בתגובה למגמת העלייה, האריכה הממשלה את צו בקרת התנועה עד ל-28 באפריל.
ב-1 במאי הודיע ראש הממשלה על התחלת הקלות בסגר, שייכנסו לתוקף ב-4 במאי, ויאפשרו פתיחה מחודשת של מרבית העסקים – תוך שמירה על מגבלות התקהלות.
עם זאת, החל מ-21 במאי חלה עלייה חדה במספר המקרים בקרב עצירים במתקני מעצר מהגרים, במיוחד באצטדיון בוקיט ג'ליל ובעיירה סמנווין שבסלנגור, מה שהביא את מספר המקרים המצטבר ל-7,819 עד סוף מאי.
ב-22 במאי הודיע ראש הממשלה על הטלת סגר נוסף למשך 14 ימים, לאחר שפקיד ממשלתי שנכח בתדרוך יום קודם לכן נמצא חיובי לקורונה.
ב-1 במאי 2020 הודיע ראש ממשלת מלזיה, מוחידין יאסין, כי החל מ-4 במאי יוקלו הגבלות הסגר, מה שיאפשר לרוב העסקים להיפתח מחדש, תוך שמירה על איסור התכנסויות המוניות.
עם זאת, החל מ-21 במאי נרשמה עלייה חדה במספר מקרי הקורונה בקרב עצורים במתקני מעצר מהגרים, במיוחד באצטדיון בוקיט ג'ליל ובעיירה סמנווין שבסלנגור.
עד 31 במאי הגיע מספר המקרים המצטבר ל-7,819.
ב-22 במאי הכריז ראש הממשלה על סגר נוסף למשך 14 ימים, לאחר שפקיד ממשלתי, שנכח בתדרוך יום קודם לכן, אובחן כחיובי לקורונה.
ב-1 ביוני דווח על 7,857 מקרי הידבקות בסך הכול, מתוכם 6,404 מחלימים ו-115 מקרי מוות.
ב-6 ביוני עודד מנכ"ל משרד הבריאות, נור הישאם עבדאללה, את הציבור לעטות מסכות פנים, בהתאם להמלצות ארגון הבריאות העולמי.
ב-1 ביולי, היו במלזיה 144 מקרים פעילים מתוך סך כולל של 8,640 מקרים, עם 8,375 מחלימים ו-121 נפטרים.
ב-20 ביולי הודיע ראש הממשלה כי נשקלת החובה לעטות מסכות בעקבות עלייה בהדבקות שנרשמה לאחר הקלת ההגבלות על תנועת אנשים ופעילות כלכלית.
עד סוף החודש, ב-31 באוגוסט, מספר המקרים הפעילים ירד ל-160 מתוך 9,340 מקרים, עם 9,054 מחלימים ו-127 מקרי מוות.
מאז יולי 2020 נרשמו לפחות שתי התפרצויות אזוריות משמעותיות.
בסוף יולי ובמהלך אוגוסט נרשם זינוק במספר הנבדקים בקדה ובסראוואק.
בספטמבר, התפרצות משמעותית בסבה, שהתגלתה תחילה בבתי כלא, התפשטה לקהילה והביאה לעלייה חדה במספר המקרים הפעילים ליותר מ-1,000. תנועת האוכלוסייה לאחר הבחירות המקומיות בסבה תרמה להמשך ההתפשטות ברחבי מלזיה.
הרשויות ייחסו את חלק מהעלייה גם לכניסת מהגרים בלתי חוקיים מאינדונזיה.
ב-16 בספטמבר חצתה מלזיה את רף 10,000 מקרי ההדבקה, כאשר בין סוף אוגוסט לספטמבר דווחו 11 מקרי מוות, בעיקר בקדה ובסבה.
ב-1 באוקטובר 2020 נרשמו במלזיה 1,334 מקרים פעילים מתוך סך כולל של 11,484 מקרי קורונה.
עד לאותו תאריך, 10,014 חולים החלימו ומספר הנפטרים עמד על 136. עד 31 באוקטובר, עלה מספר המקרים הפעילים ל-10,051 מתוך סך כולל של 31,548 מקרים.
מספר המחלימים עמד על 21,248, ומניין הנפטרים עלה ל-249.
ב-18 בנובמבר חצה מספר מקרי הקורונה במלזיה את רף 50,000. למחרת, הודיע מנכ"ל משרד הבריאות, נור הישאם עבדאללה, כי מעל 9,000 מהמקרים אותרו באמצעות אפליקציית מעקב המגעים MySejahtera, שהושקה ב-20 באפריל.
עד סוף נובמבר, נרשמו 10,578 מקרים פעילים מתוך סך של 54,759 מקרים, כאשר מספר הנפטרים הגיע ל-360.
ב-24 בדצמבר עבר מספר המקרים הכולל את רף 100,000.
החל מ-15 במרץ 2020, מלזיה חוותה זינוק משמעותי במספר המקרים הפעילים של הקורנה.
בתגובה, ראש ממשלת מלזיה ערך ב-16 במרץ שידור חי ארצי, שבו הכריז על יישום צו בקרת התנועה (MCO) החל מ-18 במרץ ועד 31 במרץ.
במסגרת הצו הוטלו שישה צעדי הגבלה עיקריים:
איסור על התכנסויות המוניות בכל התחומים – דתיים, ספורטיביים, חברתיים ותרבותיים; כלל המקומות הציבוריים נסגרו למעט חנויות חיוניות כמו סופרמרקטים, שווקים וחנויות מכולת.
סגירת מקומות פולחן, כולל השעיית תפילות יום שישי במסגדים, בהתאם להחלטת מועצת הפתווה הלאומית.
חיוב בדיקות ובידוד של 14 ימים לכל מלזי שחוזר מחו"ל.
איסור כניסת תיירים ומבקרים זרים לשטח מלזיה.
סגירת כלל מוסדות החינוך, לרבות גני ילדים, בתי ספר, מוסדות להשכלה גבוהה ומרכזי הכשרה.
הפסקת פעילות שטחים ממשלתיים ועסקיים, פרט לשירותים חיוניים כמו מים, חשמל, בריאות, בנקאות, תחבורה ושירותי ביטחון.
בשל המשך העלייה במספר המקרים, הצו הוארך ארבע פעמים בשלבים נוספים:
שלב 3 (הוכרז ב-10 באפריל) – הארכה נוספת עד 28 באפריל, תוך הערכת צפי לשיא המגפה באפריל.
ב-1 במאי הודיעה הממשלה על תחילת תהליך הקלה הדרגתית במגבלות, מתוך מטרה להניע את הכלכלה מחדש.
במסגרת ההקלות (Conditional MCO – CMCO) שנכנסו לתוקף ב-4 במאי:
הותר לשני בני משפחה לערוך קניות יחד.
תחבורה ציבורית חודשה באופן מדורג.
עם זאת, ההקלות עוררו התנגדות ציבורית רחבה: למעלה מ-420,000 אזרחים חתמו על עצומה הקוראת לדחות את פתיחת המשק.
ב-10 במאי הוחלט להאריך את ה-CMCO עד 9 ביוני.
ב-7 ביוני הכריז ראש הממשלה מוחידין יאסין כי לאחר סיום ה-CMCO, תעבור המדינה לצו בקרת תנועת התאוששות (RMCO), שיימשך עד 31 באוגוסט 2020. מאוחר יותר, ב-28 באוגוסט, הוארך הצו עד 31 בדצמבר 2020.
בעקבות גל שלישי של תחלואה, ב-12 באוקטובר 2020 הוחלט להחיל את ה-CMCO על סלנגור, קואלה לומפור ופוטרג'איה, מ-14 ועד 27 באוקטובר.
ב-20 באוקטובר, עובדים במגזר הציבורי והפרטי ברמות הניהול והפיקוח באזורים אלו קיבלו הוראה לעבוד מהבית החל מ-22 באוקטובר.
ב-7 בנובמבר הודיעה הממשלה על החלת CMCO בכל חצי האי מלזיה, למעט קלנטן, פרליס ופאהאנג, מ-9 בנובמבר ועד 6 בדצמבר.
ה-CMCO בסבה, סלנגור, קואלה לומפור ופוטרג'איה הוארך בהתאם.
במקביל, מ-21 בנובמבר 2020, החלה הממשלה להטיל מחדש את מגבלות ה-RMCO באופן מדורג, בהתאם למצב התחלואה בכל מדינה.
בחלק מהאזורים ה-CMCO הוארך עד 14 בינואר 2021.
בשנת 2022, עם התפשטות וריאנט האומיקרון, מלזיה חוותה גל משמעותי נוסף של תחלואה.
בתחילת השנה נרשמה עלייה חדה במספר הנדבקים היומי, כאשר שיאים חדשים נרשמו בחודשים פברואר ומרץ.
על אף העלייה המהירה במספר המקרים, שיעור האשפוזים הקשים והפטירות היה נמוך יחסית, הודות לשיעורי התחסנות גבוהים בקרב האוכלוסייה ולמבצעי החיסונים הנרחבים שכללו גם חיסוני בוסטר (מנת חיסון שלישית).
במרץ 2022, הממשלה הכריזה על מעבר לשלב חדש של ניהול מגפת הקורונה, תוך שימת דגש על חיים לצד הנגיף ("endemic transition phase").
ב-1 באפריל 2022, מלזיה פתחה מחדש את גבולותיה הבינלאומיים לאחר יותר משנתיים של סגירה כמעט מוחלטת, תחת תנאים מגבילים למניעת התפשטות מחודשת.
לאורך שנת 2022 נמשכו מבצעי החיסונים, כולל קמפיינים לחיסון ילדים בני 5 עד 11 ולחיסון רביעי (בוסטר נוסף) לאוכלוסיות בסיכון גבוה.
עם הזמן נרשמה ירידה הדרגתית במספר הנדבקים הקשים והמתים.
בשנת 2023, מגמת הירידה נמשכה.
רוב המגבלות הציבוריות, כולל חובת עטיית מסכות במקומות סגורים, בוטלו או הומתקו.
החיסונים נותרו זמינים לאוכלוסייה, והדגש עבר מהגבלות כלליות להתמקדות בהגנה על קבוצות סיכון.
המערכת הבריאותית המשיכה לפקח על וריאנטים חדשים שהופיעו בעולם, אך מרבית האוכלוסייה במלזיה חזרה לשגרה מלאה.
ממשלת מלזיה הכריזה רשמית על ניהול מגפת הקורונה כמצב אנדמי, תוך שמירה על מוכנות בריאותית להתפרצויות עתידיות.
החל מ-15 במרץ 2020 חוותה מלזיה עלייה חדה במספר המקרים הפעילים של הקורונה.
בתגובה, ב-16 במרץ ראש ממשלת מלזיה שידר הודעה לאומה והכריז על יישום צו בקרת התנועה (MCO), שנכנס לתוקף ב-18 במרץ והיה מתוכנן להימשך עד 31 במרץ.
איסור התכנסויות המוניות מכל סוג שהוא, לרבות אירועים דתיים, ספורטיביים, חברתיים ותרבותיים.
כלל מקומות התפילה ושטחי העסקים הלא חיוניים נסגרו, למעט חנויות מזון ושירותים חיוניים.
דחיית כל הפעילויות הדתיות במסגדים, לרבות תפילות יום שישי.
חובת בידוד של 14 יום למלזים החוזרים מחו"ל לאחר בדיקת קורונה.
איסור כניסת תיירים ומבקרים זרים.
סגירת כל מוסדות החינוך, מגני ילדים ועד אוניברסיטאות ומכוני הכשרה.
סגירת כל מקומות העבודה, למעט שירותים חיוניים בתחומי מים, חשמל, אנרגיה, בריאות, ביטחון, טלקומוניקציה, דואר, תחבורה, פיננסים ומזון.
בהמשך, הוארך ה-MCO בארבעה שלבים:
שלב 2: הוכרז ב-25 במרץ והאריך את הצו עד 14 באפריל.
שלב 3: הוכרז ב-10 באפריל והאריך את הצו עד 28 באפריל.
שלב 4: הוכרז ב-23 באפריל והאריך את הצו עד 12 במאי.
ב-1 במאי הודיעה הממשלה על הקלות ראשונות במסגרת צו בקרת תנועה מותנה (CMCO), שנכנסו לתוקף ב-4 במאי, והיו חלק מתוכנית לפתיחת המשק בשלבים.
בתחבורה הציבורית חודשה הפעילות, ושני בני משפחה הורשו להיכנס יחד לחנויות.
למרות ההקלות, נשמעה ביקורת ציבורית ויותר מ-420,000 אזרחים חתמו על עצומה הקוראת להמשיך במגבלות המחמירות.
בעקבות זאת, ב-10 במאי, הוארך הצו המותנה עד 9 ביוני.
ב-6 ביוני הודיע המנהל הכללי של משרד הבריאות כי הצו יישאר בתוקף במסגרת חוק המניעה והבקרה של מחלות זיהומיות מ-1988.
ב-7 ביוני הכריז ראש הממשלה על סיום ה-CMCO ב-9 ביוני ועל מעבר לצו בקרת תנועת התאוששות (RMCO), שייושם עד 31 באוגוסט 2020. בהמשך, ב-28 באוגוסט, הוארך ה-RMCO עד 31 בדצמבר 2020.
בעקבות התפרצות הגל השלישי, ב-12 באוקטובר, הודיע השר איסמעיל סברי יעקוב על החלת צו בקרת תנועה מותנית (CMCO) בסלנגור, קואלה לומפור ופוטרג'איה מ-14 באוקטובר עד 27 באוקטובר.
ב-20 באוקטובר נדרשו עובדים במגזר הציבורי והפרטי, ברמות ניהול ופיקוח, באזורים אלו, לעבוד מהבית החל מ-22 באוקטובר.
בהמשך, ב-7 בנובמבר, הורחב ה-CMCO לכל חצי האי של מלזיה, פרט לקלאנטן, פרליס ופאהאנג, לתקופה שבין 9 בנובמבר ל-6 בדצמבר.
צעדי ה-CMCO בסבה, סלנגור, קואלה לומפור ופוטרג'איה, שהיו אמורים להסתיים ב-9 בנובמבר, הוארכו גם הם עד 6 בדצמבר.
מאז 21 בנובמבר, בהתאם לנתוני התחלואה, החלה הממשלה להחזיר בהדרגה את הגבלות ה-RMCO במדינות רבות, בעוד שחלק מהאזורים המשיכו להחיל את ה-CMCO עד 14 בינואר 2021.
ממשלת מלזיה, בשיתוף פעולה עם ארגונים לא ממשלתיים (NGOs), חברות עסקיות וממשלות זרות, יזמה שורה של תוכניות סיוע להתמודדות עם ההשפעות הכלכליות של מגפת הקורנה.
ב-23 במרץ 2020 הקצתה הממשלה 600 מיליון רינגיט למשרד הבריאות לצורך רכישת ציוד רפואי והעסקת צוותים רפואיים נוספים.
באותה עת, אפשרה הממשלה לחוסכים בקרן הגמל לעובדים (EPF) למשוך עד 500 רינגיט לחודש במשך שנה.
ב-27 במרץ, הציג ראש הממשלה מוחידין יאסין את חבילת הסיוע הכלכלית "פריהאטין" (Prihatin – "חבילת אכפתיות"), בשווי כולל של 250 מיליארד רינגיט, שנועדה לתמוך בפרטים, עסקים וצוותים רפואיים.
בנוסף לפעולות הממשלה הפדרלית, גם 13 ממשלות מדינה במלזיה הכריזו על חבילות תמריצים וסיוע כלכלי משלהן, שכללו ויתור על דמי שכירות, דחיית החזרי הלוואות לסטודנטים ומתן הקלות לסוחרים קטנים ולנפגעים מהמשבר.
במקביל, ראש הממשלה, סגנו, השרים וסגני השרים הודיעו כי יתרמו את משכורותיהם לחודשים מרץ ואפריל לקרן הסיוע הלאומית למאבק בנגיף.
בין ינואר למרץ 2020, ממשלת מדינת סבה וארגונים לא ממשלתיים שונים גייסו תרומות וסיוע רפואי עבור סין, שנפגעה קשות מהתפרצות הקורונה.
בהמשך, בתגובה לעלייה בתחלואה במלזיה, סייעה סין למלזיה במשלוחי ציוד רפואי.
גם מדינות נוספות כמו איחוד האמירויות הערביות, סינגפור, טאיוואן וטורקיה, וכן התאגיד הרב-לאומי מקדונלד'ס, תרמו ציוד וסיוע.
ארגונים כגון Mercy Malaysia ואגודת הסהר האדום המלזי, לצד בנקים וחברות תקשורת, העניקו לציבור תמיכות נוספות, כולל סיוע כספי, שירותים מוזלים והקלות נוספות במהלך המגפה.
מגפת הקורונה, בה חלו רבים במחלת נגיף הקורונה בפלאו, התפשטה אל המדינה במאי 2021. נכון לאוגוסט 2021, פלאו היא אחת המדינות עם אחוז המתחסנים הכי גבוה נגד המחלה - 84% מתושבי פלאו התחסנו.
שיעור התמותה במקרה של מגפת הקורונה היה נמוך בהרבה ממגפת הסארס שהתפרצה בשנת 2003 בסין, אך ההדבקה מאדם לאדם הייתה גדולה ומשמעותית והשפיעה בצורה מכרעת על מספר מקרי מוות באופן משמעותי.
פלאו החלה ליישם ביקורת גבולות בשלב מוקדם.
נשיא פלאו תומאס רמנגסאו ג'וניור הוציא צו ביצוע השהיה של כל הטיסות מסין, מקאו והונג קונג בין 1 ל-29 בפברואר 2020. עד מרץ, כל גבולות המדינה נסגרו.
גם בתי הספר נסגרו החל מאפריל.
רמנגסאו השעה בסופו של דבר את כל הטיסות הזרות לפלאו.
לפי הצו, חויבו גם כל הזרים שנכנסו לאחרונה למדינה להיכנס לבידוד למשך ארבעה עשר ימים.
ב-1 באפריל 2021 הקימו פלאו וטאיוואן "בועת נסיעות", המאפשרת לאנשים לנסוע בין שתי המדינות, עם הגבלות.
מקרה ההידבקות המקומי הראשון ב-COVID-19 בפלאו התרחש ב-31 במאי 2021. הנשיא סורנגל ויפס ג'וניור אמר שהנדבק נמצא בסיכון נמוך להדביק אחרים ובני משפחתו של החולה שבאו עימו במגע נבדקו והחזירו תשובות בדיקה שליליות.
ויפס ג'וניור גם הדגיש שרוב האוכלוסייה חוסנה נגד המגפה.
נכון ל־, מספר המקרים המאומתים המצטבר הוא , מהם נפטרו ו- החלימו.
התחסנות נגד מגפת הקורונה בפלאו
אזרחי פלאו החלו לקבל חיסונים נגד COVID-19 החל ב-3 בינואר ונכון ל-12 באפריל 40% מהאוכלוסייה חוסנו באופן מלא.
עד 26 במאי, כ-96% מהמבוגרים (18 ומעלה) במדינה חוסנו במלואם.
עד לגילוי חולה הקורונה הראשון במדינה (ב-31 במאי 2021), 97% מהאוכלוסייה הבוגרת חוסנה, כ-70% מכלל התושבים.
כמו כן הוכרזו תוכניות להתחיל לחסן מתבגרים מגיל 12 עד 17.
בתחילת אוגוסט 2021, 65% מבני 12 עד 17 קיבלו לפחות מנה אחת של החיסון, וכתוצאה מכך 80% מהאוכלוסייה הזכאית חוסנה במלואה.
1,146 מתבגרים נוספים (בני 12 עד 17 שנים) קיבלו לפחות מנה אחת כאשר 835 מהם חוסנו במלואם.
אוכלוסיית פלאו מונה כ-18,092 אזרחים, כלומר כ-84.5% מכלל האוכלוסייה מחוסנים במלואם.
מגפת הקורונה היא חלק מהמגפה העולמית של מחלת נגיף הקורונה בניגריה.
מקרה ההדבקה הראשון בניגריה היה ב-27 בפברואר 2020, כאשר אזרח איטלקי מלאגוס נבדק חיובי לנגיף.
כיום כ-3,155 מקרי מוות ב-36 מדינות בטריטוריית הבירה הפדרלית .
מרכז מבצעי חירום לאומי רב-מגזרי (EOC), מתאם את פעילויות המענה הלאומי.
ב-28 בינואר 2020, הממשלה הפדרלית של ניגריה הבטיחה לאזרחי המדינה שהתחזק הבטיחות מפני הקורונה בחמישה שדות תעופה בינלאומיים במדינה כדי למנוע את התפשטות נגיף הקורונה.
מרכז ניגריה לבקרת מחלות הודיע באותו היום שהם הקימו את קבוצת הקורונה ומוכנים להפעיל את מערכת התקריות שלו.
ב-31 בינואר, בעקבות התפשטות מגפת הקורונה ביבשת סין ובמדינות אחרות ברחבי העולם, ממשלת ניגריה הקימה קבוצת מוכנות לקורונה כדי להפחית את השפעת הנגיף.
באותו יום, ארגון הבריאות העולמי מנה את ניגריה בין 13 מדינות אפריקאיות אחרות שזוהו כבעלי סיכון גבוה להתפשטות הנגיף.
ב-27 בפברואר, מקרה ההדבקה הראשון בניגריה קרה במדינת לאגוס, אזרח איטלקי שעובד בניגריה חזר ב-25 בפברואר ממילאנו, שבאיטליה דרך נמל התעופה הבינלאומי מורטלה מוחמד, שנדבק מהנגיף ב-26 בפברואר והועבר למתקני אבטחה ביולוגית של מדינת לאגוס עבור בידוד ובדיקה.
באפריל נדבקו 1,793 מאומתים חדשים, ומספר המאומתים ס"כ הגיע ל-1,932. בנוסף, דווח על 56 מקרי מוות, מה שהביא את מניין ההרוגים ל-58.
במאי נדבקו 8,230 מאומתים חדשים, ומספר המאומתים ס"כ הגיע ל-10,162. בנוסף, דווח על 229 מקרי מוות, מה שהביא את מניין ההרוגים ל-287.
ביוני נדבקו 15,532 מאומתים חדשים, ומספר המאומתים ס"כ הגיע ל-25,694. בנוסף, דווח על 303 מקרי מוות, מה שהביא את מניין ההרוגים ל-590.
ביולי נדבקו 17,457 מאומתים חדשים, ומספר המאומתים ס"כ הגיע ל-43,151. בנוסף, דווח על 289 מקרי מוות, מה שהביא את מניין ההרוגים ל-879.
10,857 מאומתים חדשים דווחו באוגוסט, ומספר המאומתים ס"כ הגיע ל-54,008. בנוסף, דווח על 134 הרוגים, מה שהביא את מניין ההרוגים ל-1,013.
4,840 מאומתים ו-99 מקרי מוות דווחו בספטמבר, ומספר המאומתים ס"כ הגיע ל-58,848, ומספר ההרוגים ס"כ הגיע ל-1,112. נכון ל-30 בספטמבר, היו 50,358 בהתאוששות, והותירו 7,378 מאומתים פעילים.
במהלך הירידה המשמעותית של מקרי ההדבקות שנרשמו בין ספטמבר-לנובמבר 2020 שהובילו להרגעת הסגרות ולפתיחה מחדש של הכלכלה כדי למנוע את השלב השני של ההתמוטטות הכלכלה, מרכזי הבידוד ברוב המדינות נסגרו חלקית, והמדינה הרגיע את השימוש במסכות ובמקומות ציבוריים כמו שווקים, מרכזי אירועים, מסעדות וברים.
באוקטובר נדבקו 4,005 מאומתים חדשים, ומספר המאומתים מתחילת ההתפרצות ס"כ הגיע ל-62,853. מניין ההרוגים עלה מ-32 ל-1,144 הרוגים.
בסוף החודש היו 3,034 מאומתים פעילים.
בנובמבר נדבקו 4,704 מאומתים חדשים, ומספר המאומתים ס"כ הגיע ל-67,557. מניין ההרוגים עלה ל-1,173. בסוף החודש היו 3,102 מאומתים פעילים.
ב-10 בדצמבר, ד"ר אוסגי אהניר, שר הבריאות של ניגריה אמר "כי הגל השני ממשמש ובא בגלל העלייה במספר המקרים"; הוא הוסיף כי העלייה במספר המקרים נבעה בעיקר על ידי עלייה בזיהומים בתוך קהילות, ובמידה פחותה, מטיילים הנכנסים לניגריה.
באותו יום, מזכיר ממשלת הפדרציה ויו"ר כוח המשימה הנשיאותי בנושא הקורונה, אמר כי הגל השני של המגפה החל, בעקבות העלייה במספר המאומתים שהתגלו בארץ.
ב-24 בדצמבר, ג'ון נקנגסונג וירולוג ומנהל מרכזי אפריקה לבקרת מחלות ומניעתן (CDC) אמר במסיבת עיתונאים מקוונת מאדיס אבבה כי גרסה חדשה נוספת לנגיף הקורונה נמצאה בניגריה.
נקנגסונג הכריז "זה שושלת נפרדת מהשושלת של בריטניה ושל דרום אפריקה".
בדצמבר נדבקו 19,953 מאומתים חדשים, ומספר המאומתים ס"כ הגיע ל-87,510. מניין ההרוגים עלה ל-1,289. מספר החולים שהחלימו עלה ל-73,713, והותיר 12,508 מאומתים פעילים בסוף החודש.
ציר הדרך של 100,000 מאומתים הושגה ב-10 בינואר.
המקרה הראשון של ניגריה של גרסה B.1.1.7 אושר ב-25 בינואר.
בינואר נדבקו 43,732 מאומתים חדשים, ומספר המאומתים ס"כ הגיע ל-131,242. מניין ההרוגים עלה ל-1,586. מספר החולים שהחלימו עלה ל-104,989, והותיר 26,667 מאומתים פעילים בסוף החודש.
בפברואר נדבקו 24,415 מאומתים חדשים, ומספר המאומתים ס"כ הגיע ל-155,657. מניין ההרוגים עלה ל-1,907. מספר החולים שהחלימו עלה ל-133,768, והותיר 19,982 מאומתים פעילים בסוף החודש.
במרץ נדבקו 7,234 מאומתים חדשים, ומספר המאומתים ס"כ הגיע ל-162,891. מניין ההרוגים עלה ל-2,057. מספר החולים שהחלימו עלה ל-151,648, והותיר 9,186 מאומתים פעילים בסוף החודש.
באפריל נדבקו 2,219 מאומתים חדשים, ומספר המאומתים ס"כ הגיע ל-165,110. מניין ההרוגים עלה ל-2,063. מספר החולים שהחלימו עלה ל-155,101, והותיר 7,946 מאומתים פעילים בסוף החודש.
במאי נדבקו 1,408 מאומתים חדשים, ומספר המאומתים ס"כ הגיע ל-166,518. מניין ההרוגים עלה ל-2,099. מספר החולים שהחלימו עלה ל-158,781, והותיר 5,638 מאומתים פעילים בסוף החודש.
ביוני נדבקו 1,025 מאומתים חדשים, ומספר המאומתים ס"כ הגיע ל-167,543. מניין ההרוגים עלה ל-2,120. מספר החולים שהחלימו עלה ל-163,985, והותיר 1,438 מאומתים פעילים בסוף החודש.
ביולי נדבקו 6,365 מאומתים חדשים, ומספר המאומתים ס"כ הגיע ל-173,908. מניין ההרוגים עלה ל-2,149. מספר החולים שהחלימו עלה ל-164,994, והותיר 6,765 מאומתים פעילים בסוף החודש.
באוגוסט נדבקו 18,523 מאומתים חדשים, ומספר המאומתים ס"כ הגיע ל-192,431. מניין ההרוגים עלה ל-2,469. מספר החולים שהחלימו עלה ל-178,759, והותיר 11,203 מאומתים פעילים בסוף החודש.
בספטמבר נדבקו 13,348 מאומתים חדשים, ומספר המאומתים ס"כ הגיע ל-205,779. מניין ההרוגים עלה ל-2,721. מספר החולים שהחלימו עלה ל-193,617, והותיר 9,441 מאומתים פעילים בסוף החודש.
באוקטובר נדבקו 6,182 מאומתים חדשים, ומספר המאומתים ס"כ הגיע ל-211,961. מניין ההרוגים עלה ל-2,896. מספר החולים שהחלימו עלה ל-203,248, והותיר 5,817 מאומתים פעילים בסוף החודש.
בנובמבר נדבקו 2,257 מאומתים חדשים, ומספר המאומתים ס"כ הגיע ל-214,218. מניין ההרוגים עלה ל-2,977. מספר החולים שהחלימו עלה ל-207,304, והותיר 3,937 מאומתים פעילים בסוף החודש.
שלושת המאומתים הראשונים בניגריה של גרסת אומיקרון אושרו ב-1 בדצמבר.
שלושתם היו נוסעים שהגיעו מדרום אפריקה.
בדצמבר נדבקו 28,123 מאומתים חדשים, ומספר המאומתים ס"כ הגיע ל-242,341. מניין ההרוגים עלה ל-3,031. מספר החולים שהחלימו עלה ל-214,296, והותיר 25,014 מאומתים פעילים בסוף החודש.
בינואר נדבקו 10,701 מאומתים חדשים, ומספר המאומתים ס"כ הגיע ל-253,042. מניין ההרוגים עלה ל-3,135. מספר החולים שהחלימו עלה ל-229,177, והותיר 20,730 מאומתים פעילים בסוף החודש.
בפברואר נדבקו 1,483 מאומתים חדשים, ומספר המאומתים ס"כ הגיע ל-254,525. מניין ההרוגים עלה ל-3,142. מספר החולים שהחלימו עלה ל-249,013, והותיר 2,370 מאומתים פעילים בסוף החודש.
במרץ נדבקו 943 מאומתים חדשים, ומספר המאומתים ס"כ הגיע ל-255,468. מניין ההרוגים נותר ללא שינוי.
מספר החולים שהחלימו עלה ל-249,612, והותיר 2,714 מאומתים פעילים בסוף החודש.
באפריל נדבקו 285 מאומתים חדשים, ומספר המאומתים ס"כ הגיע ל-255,753. מניין ההרוגים עלה ל-3,143. מספר החולים שהחלימו עלה ל-249,911, והותיר 2,699 מאומתים פעילים בסוף החודש.
במאי נדבקו 275 מקרים חדשים, ומספר המאומתים ס"כ הגיע ל-256,028. מניין ההרוגים נותר ללא שינוי.
מספר החולים שהחלימו עלה ל-250,036, והותיר 2,849 מאומתים פעילים בסוף החודש.
ביוני נדבקו 1262 מאומתים חדשים, ומספר המאומתים ס"כ הגיע ל-257,290. מניין ההרוגים עלה ל-3,144. מספר החולים שהחלימו עלה ל-250,229, והותיר 3,917 מאומתים פעילים בסוף החודש.
ביולי נדבקו 4,183 מאומתים חדשים, ומספר המאומתים ס"כ הגיע ל-261,473. מניין ההרוגים עלה ל-3,147.
באוגוסט נדבקו 2,221 מאומתים חדשים, ומספר המאומתים ס"כ הגיע ל-263,694. מניין ההרוגים עלה ל-3,148.
בספטמבר נדבקו 1,688 מאומתים חדשים, ומספר המאומתים ס"כ הגיע ל-265,382. מניין ההרוגים עלה ל-3,155.
באוקטובר נדבקו 736 מאומתים חדשים, ומספר המאומתים ס"כ הגיע ל-266,138. מניין ההרוגים נשאר ב-3,155.
בנובמבר נדבקו 145 מאומתים חדשים, ומספר המאומתים ס"כ הגיע ל-266,283. מניין ההרוגים נותר ללא שינוי.
בדצמבר נדבקו 167 מאומתים חדשים, ומספר המאומתים ס"כ הגיע ל-266,450. מניין ההרוגים נותר ללא שינוי.
ב-2 במרץ 2021, המשלוח הראשון של ארבעה מיליון מנות חיסוני אסטרהזניקה נגד COVID-19 מיוזמת COVAX, שהגיעו לנמל התעופה הבינלאומי נמדי אזיקיווה בניגריה, החיסונים החלו שלושה ימים לאחר מכן ב-5 במרץ.
נכון ל-28 בפברואר 2022, 17,914,944 תושבים קיבלו את המנה הראשונה שלהם נגד נגיף הקורונה, ו-8,197,832 תושבים קיבלו את המנה השנייה נגד הנגיף.
מרץ 2021: ב-21 במרץ, ניגריה קיבלה 300,000 מנות נוספות של חיסוני אוקספורד-אסטרהזניקה נגד נגיף הקורונה מקבוצת MTN .
נשיא ניגריה, מוחמדו בוהארי התחסן לראשונה נגד נגיף הקורונה ב-6 במרץ.
עד סוף מרץ ניתנו 0.7 מיליון מנות חיסון.
אפריל 2021: ב-6 באפריל, ניגריה קיבלה 100,000 מנות חיסוני אוקספורד-אסטרהזניקה לנגיף הקורונה מממשלת הודו.
עד סוף אפריל ניתנו 1.2 מיליון מנות חיסון.
מאי 2021: עד סוף מאי ניתנו 1.6 מיליון מנות חיסון.
יוני 2021: עד סוף יוני ניתנו 3.4 מיליון מנות חיסון.
יולי 2021: עד סוף יולי ניתנו 3.9 מיליון מנות חיסון.
אוגוסט 2021: ב-1 באוגוסט, ניגריה קיבלה ארבעה מיליון מנות של חיסוני קורונה של חברת מודרנה מארצות הברית.
עד סוף אוגוסט ניתנו 4.2 מיליון מנות חיסון.
ספטמבר 2021: עד סוף ספטמבר ניתנו 6.9 מיליון מנות חיסון.
אוקטובר 2021: ב-8 באוקטובר, ניגריה קיבלה 500,000 מנות חיסוני אוקספורד-אסטרה-זניקה נגד נגיף הקורונה מממשלת צרפת.
עד סוף אוקטובר ניתנו 8.6 מיליון מנות חיסון.
4% מאוכלוסיית היעד חוסנו במלואה עד סוף החודש.
נובמבר 2021: עד סוף נובמבר ניתנו 9.8 מיליון מנות חיסון.
דצמבר 2021: עד מיליון מנות של חיסון אוקספורד-אסטרה-זניקה נזרקו על ידי ניגריה בגלל תאריכי התפוגה הקצרים שלהם.
עד סוף דצמבר ניתנו 14.8 מיליון מנות חיסון.
5% מאוכלוסיית היעד חוסנו במלואה עד סוף החודש.
ינואר 2022: עד סוף ינואר ניתנו 20.6 מיליון מנות חיסון.
6% מאוכלוסיית היעד חוסנו במלואה עד סוף החודש.
פברואר 2022: עד סוף פברואר ניתנו 26.5 מיליון מנות חיסון, ו-8.1 מיליון אנשים חוסנו במלואם.
מרץ 2022: עד סוף מרץ, ניתנו 31.4 מיליון מנות חיסון ו-9.6 מיליון אנשים חוסנו במלואם.
אפריל 2022: עד סוף אפריל, ניתנו 38.4 מיליון מנות חיסון ו-14.9 מיליון אנשים חוסנו במלואם.
המַגְרֶבּ הוא שם כולל למדינות מערב-צפון אפריקה: לוב, תוניסיה, אלג'יריה, מרוקו, ולעיתים קרובות כולל גם את סהרה המערבית (רפובליקת סהרה הערבית הדמוקרטית) ואת מאוריטניה הנחשבות כחלק ממדינות וטריטוריות המגרב בהגדרה הנרחבת יותר.
מקור השם במילה הערבית "مغرب" (בתעתיק: מע'רב) שמשמעה "מערב", כאשר בשפות אירופאיות ובערבית יהודית לעיתים תמורת غ (ע'ין) כותבים גימ"ל (כמו במילה בגדאד).
מדינות אלה הן מדינות ערביות-מוסלמיות הנמצאות באזור מערב-צפון אפריקה, בניגוד למדינות הערביות והמוסלמיות שבמזרח (התיכון), המכונות "מדינות המשרק" והנמצאות באסיה.
בימי הביניים, המושג מגרב כלל בתוכו גם את ספרד המוסלמית.
קיימות הגדרות שונות לאזור המגרב - פוליטיות, היסטוריות וגאוגרפיות.
מן הבחינה הגאוגרפית, המגרב מתאפיין בגבולות טבעיים: הים התיכון מצפון, ומדבר סהרה מדרום.
הים התיכון שימש עורק ראשי בין ארצות המגרב לבין האימפריות הגדולות של העולם העתיק והחדש והשפעתן.
מדבר הסהרה, שרשרות הרי האטלס ובמישורי הערבה שימשו חיץ בין המגרב לבין השפעות אפריקה שמדרום לו.
אוכלוסיית המגרב מתאפיינת בהומוגניות רבה מן הבחינה הדתית.
האסלאם הסוני, בעל מאפיינים סופים, הוא דתם של כמעט כל האוכלוסייה.
האוכלוסייה מורכבת משתי קבוצות אתניות עיקריות: האחת, הערבים שהגיעו למגרב בראשית התפשטות האסלאם מאזור חצי האי ערב ב, והשנייה היא הברברים, תושביו הוותיקים של האזור שאימצו את האסלאם.
כיום קשה להבחין בין שתי הקבוצות ולדבר עליהן כשני עמים נבדלים ונפרדים.
שיעור דוברי השפות ברבריות באוכלוסיית המגרב עומד כיום על 19% בתוניסיה, 29% באלג'יריה ו-40% במרוקו.
מן הבחינה של המאפיינים החברתיים והפוליטיים, המגרב התחלק בין שני אזורים שקיימו קשרי מסחר ביניהם: האזורים של השלטון המרכזי והאזורים הנרחבים בפריפריה בעלי אוטונומיה מוחלטת.
השלטון התקשה להטיל את מרותו על אזורים אלה, ותושביהם התנגדו בתוקף לכל ניסיון מצד השלטון להתערב בענייניהם.
החל מ, לב אזור המגרב (תוניסיה, אלג'יריה ומרוקו) היה נתון לשלטון קולוניאלי צרפתי שהשפיע רבות על תהליכי השינויים החברתיים שחלו בו.
השפעה זו החלה בשנת 1830, עת פלש הצבא הצרפתי לאלג'יריה ושם קץ לשלטון העות'מאני, והמשיכה עם ההשתלטות על תוניסיה בשנת 1881 ועל מרוקו בשנת 1912. בתוניסיה ובמרוקו קדמה החדירה הכלכלית האירופית לחדירה הפוליטית שהלכה והתעצמה עד לכיבוש הצבאי.
ההשפעה הקולוניאלית הייתה שונה בין המדינות השונות, ואולם תקופת הדה-קולוניזציה וצמיחת הלאומיות בקרב התנועות הלאומיות של שלושת הארצות עברו שלבים דומים, שלבים המשותפים לשלושתן.
ההשפעה הצרפתית על כל אחת מהארצות הללו נמשכה גם לאחר קבלת עצמאותן המדינית, אם כי באופן שונה.
האימפריה הספרדית נטלה לעצמה את סהרה הספרדית בסוף המאה ה־19 ובהסכם פאס שנחתם בין מרוקו, צרפת וספרד ב־1912 קיבלה שליטה על מרוקו הספרדית.
ב־1912 הביאה המלחמה האיטלקית-עות'מאנית להשתלטות האימפריה האיטלקית על לוב.
השלטון הקולוניאלי הצרפתי במגרב הביא עימו את השימוש בצרפתית כשפה מנהלית ושימשה את בני האזורים שתחת חסותה.
השפה משמשת עד היום כשפה משנית באזור.
החל משנת 2002 מתקיים באזור מאבק בין הממשלות לבין תנועות אסלאמיות קיצוניות, המכונה "המרד במגרב".
יהודי מדינות אלה נקראו בעבר "מערביים" או "מוּגְרבִּים", ואילו כיום רווח יותר השם "יהודי צפון אפריקה".
במרץ 2009 דווח על זיהוי נגיף שפעת A חדש מתת הזן H1N1, ועל תחילת התפשטות המונית שלו בצפון אמריקה, בעיקר במקסיקו.
תוך זמן קצר החלו להגיע דיווחים רבים נוספים, ועד קיץ 2009 התפשטה המחלה כמעט לכל רחבי העולם.
למעשה התגלו בנגיף החדש מקטעים גנטיים משפעות חזירים מאירופה ומאסיה, משפעת עופות ומשפעת בני האדם.
המחלה מכונה גם שפעת מקסיקו כיוון שמקור המגפה היה במקסיקו.
ביוני 2009 הוכרזה המחלה באופן רשמי כפנדמיה על ידי ארגון הבריאות העולמי.
עם זאת ציין הארגון כי במרבית מקרי ההידבקות במחלה מדובר בתסמינים קלים.
ההערכות הן שבין 2009 לסוף ל-2010 נדבקו בשפעת בין 11% ל-21% מכלל אוכלוסיית כדור הארץ- בין 700 מיליון ל-1.4 מיליארד בני אדם.
עם זאת, שיעור התמותה מהשפעת היה נמוך יחסית בין 0.01% ל-0.08%, וההערכה היא שכתוצאה מהשפעת וסיבוכיה נפטרו בין 151 ל-575 אלף בני אדם.
ארגון הבריאות העולמי הכריז על סיום המגפה ב-10 באוגוסט 2010. התפרצויות נוספות של המחלה התרחשו במדינות שונות מאז 2010, ביניהן ניתן למנות את ההתפרצות בהודו ב-2015 שהביאה למותם של כ-1,900 חולים.
ביוני 2010 פורסם דו"ח של המועצה האירופית המציין מספר ליקויים באופן הטיפול של ארגון הבריאות העולמי במגפה.
סימפטומי המחלה בבני אדם זהים לסימפטומי השפעת הרגילה ואין דרך להבדיל ביניהם.
הסימפטומים כוללים: חום (38 מעלות או יותר), כאב ראש, תשישות, כאבי בטן, חוסר תיאבון, שיעול, נזלת, קוצר נשימה, כאב גרון, צמרמורות וכאבי שרירים.
בחלק מהמקרים יופיעו גם הקאות, שלשול.
ההדבקה נעשית באמצעות מגע עם הפרשות נשימתיות של החולה, כדוגמת שיעול ועיטוש.
ההעברה נעשית בצורה ישירה על ידי האוויר, או באמצעות מגע עם חפצים מזוהמים בנגיף (כדוגמת ידית דלת) בהם נגע אדם חולה, ולאחר מכן מגע בפה, באף ובעין, וזאת לאחר שהחולה נגע בידיו בפיו או באפו קודם שנגע בחפצים.
צורות הדבקה אלו שכיחות בעיקר בעת קרבה פיזית אל החולה, לדוגמה שהייה בחדר שיש בו חולה, או טיסה עם נוסע חולה.
הנגיף שבודד זוהה כנגיף חדש שטרם נצפה של תת-המין H1N1. בנגיף החדש זוהו מקטעים גנטיים שנראים כשילוב של נגיף שפעת החזירים, נגיף שפעת אנושי ונגיף שפעת העופות.
הנגיף מחולל המגפה כונה בשם 'שפעת החזירים' אף שהוא עובר בצורה ישירה בין אדם לאדם ללא קשר למגע עם חזירים, היות שהוא מכיל בתוכו מקטעים גנטיים של נגיפי שפעת החזירים.
רוב המקרים הקשים ומקרי המוות שנצפו היו בקרב אנשים בקבוצות שנחשבות לקבוצות סיכון עקב מחלות אחרות, או בקרב אנשים שלהם מערכת חיסון חלשה, וזאת בעיקר עקב התדרדרות של המחלה והתפתחותן של מחלות אחרות כסיבוך משני של המחלה.
זמן הדגירה של הנגיף הוא בין יום לשבוע.
הנגיף יכול לשרוד בין 2 ל-8 שעות על משטחים נקיים.
הוא נהרס בטמפרטורה שמעל לכ-70 מעלות צלזיוס, ואפשר להשמידו עם חומרי חיטוי כמו כלור, מי חמצן, דטרגנטים, אלכוהול וחומרים מבוססי יוד.
סיבוכי השפעת הידועים עד כה הם בעיקר דלקת ריאות ואי ספיקה נשימתית.
הנגיף אינו עובר במזון מבושל, אף לא בבשר חזיר, היות שהוא מושמד בהיחשפות לטמפרטורה גבוהה מכ-70 מעלות, אך מדינות מסוימות אסרו על יבוא בשר חזיר ממקסיקו ומצרים אף הוציאה צו להריגת כל החזירים בשטחה.
אולם נגיף זה בודד עד כה רק בבני אדם ולא בקרב חזירים.
חוקרים העלו חשש מפני שינוי גנטי בנגיף, שיהפוך אותו למסוכן יותר.
במספר מדינות דווח על נגיף של מחלה זו שמגלה עמידות כנגד התרופה המקובלת לטיפול בו, טמיפלו.
הועלה גם חשש בפני התפרצות עתידית עזה יותר של הנגיף בסתיו 2009, בדומה לכשאירע בשפעת הספרדית.
לאחר זיהוי הנגיף באפריל 2009 ובשל ההידבקות ההתחלתית המהירה עלה חשש מפני התפרצות מגפת שפעת כלל עולמית, בשל שילוב של כמה גורמים: וירוס חדש בעל מאפיינים גנטיים ייחודיים, העברה מאדם לאדם ותפוצה גאוגרפית רחבה של הנגיף.
בסוף אפריל 2009 הודיע ארגון הבריאות העולמי כי בהתאם לתוכנית ששת השלבים שלו להתפרצותה של מגפת שפעת, שפעת החזירים הגיעה לשלב החמישי, המצביע על מגפה פעילה, וביוני 2009 הודיע הארגון על מעבר לשלב השישי, החמור ביותר.
ארגון הבריאות העולמי פרסם הודעה רשמית והגדיר את שפעת החזירים כמצב חירום בריאותי ברמה בינלאומית והעלה את רמת הכוננות לרמה 6. מספר מדינות הכריזו על מצב חירום.
עד אוגוסט 2009 התאמתו ברחבי העולם מאות אלפים של חולים במחלה.
עקב התפוצה הגדולה של המחלה הוחלט על ידי ארגון הבריאות העולמי ומדינות רבות (בהן ישראל) שלא לבצע עוד בדיקות אבחון בכל החולים.
בפברואר 2010 הותיר ארגון הבריאות העולמי את הגדרת המחלה כמגפה, על אף שבארצות רבות נצפתה ירידה בשיעור ההידבקות במחלה, שיעור ההידבקות במערב אפריקה נמצא בעלייה, והיה חשש לגידול בתחלואה בחצי הדרומי של כדור הארץ, כשהחל שם החורף.
לאחר ירידה בממדי התחלואה, בסוף שנת 2009 החל גל שני של המחלה, שהיה קשה יותר מהגל הראשון.
עד לאמצע פברואר 2010 דווח על יותר מ-1.6 מיליון מקרי הידבקות ועל לפחות 17,690 מקרי מוות, בעיקר עקב הידרדרות של המחלה והתפתחות מחלות אחרות, כדוגמת דלקת ריאות קשה, שבאות כהדבקה משנית לאחר השפעת הראשונית.
בניגוד לתפיסה העממית כי השימוש במסיכה כירורגית, מוריד את הסיכוי להידבקות מהסובב, ארגון הבריאות העולמי וכן משרד הבריאות הישראלי שוללים את השימוש במסיכה כדרך למנוע הידבקות.
הם אף טוענים כי שימוש במסיכה עלול להגביר את הסיכוי להתדבקות, זאת בשל אמונת שווא כי די במסכה למנוע הידבקות, והזנחת כללי היגיינה אחרים בעקבות כך.
לדברי גרגורי הארטל, נציג ארגון הבריאות העולמי השימוש במסיכה גורם לאנשים לגעת בפניהם באופן רב מהרגיל ועלול להעצים את ההדבקה.
הוא ממליץ שימוש במסיכה רק לאנשים שכבר נדבקו כדי שלא ידביקו אחרים.
כחלק מהניסיונות למניעת התפשטות המגפה בשלביה הראשוניים נסגרו באופן זמני מקומות ציבוריים בהם שהו אנשים שנדבקו בשפעת החזירים, כדוגמת בתי ספר וגני ילדים, וכן הוחל בתיעוד וביקורת של אנשים שביקרו במקסיקו בזמן התפרצות המגפה.
בתחילת ההתפרצות חולים בישראל שנחשדו שנדבקו במחלה אושפזו בבידוד וטופלו בתרופה אנטי ויראלית.
כחלק מתהליכי המנע, משרד הבריאות הישראלי ממליץ לאנשים החוששים שנדבקו בשפעת, לא לנסוע בתחבורה ציבורית בדרך אל הרופא ובחזרה ממנו.
על פי המלצת משרד הבריאות הישראלי באוגוסט 2009 לאדם ללא גורמי סיכון החשוד במחלה, אם המחלה קלה אין הכרח להיבדק על ידי רופא, אך עליו להסתגר בביתו, עד 24 שעות מחלוף התסמינים, על מנת למנוע הדבקה נוספת.
בכל מקרה של הידבקות בחולים רגילים ללא תסמינים קשים או חולים שאינם בסיכון, ההמלצות הן כבכל שפעת: להרבות במנוחה, כדי לאפשר למערכת החיסון להילחם באופן מיטבי במחלה, ולהרבות בשתייה, כדי למנוע התייבשות.
במקרה של חולים עם תסמינים קשים כגון טכיפנאה (נשימות מהירות ושטוחות) או דלקת ריאות, או חולים בקבוצות סיכון עם מחלות רקע כגון מחלות ריאה, מחלות כליות ומחלות מטאבוליות כרוניות, ונשים בהריון החל מהשליש השני להריונן, משרד הבריאות הישראלי ממליץ על מתן טיפול אנטי-ויראלי טמיפלו (Oseltamivir).
את התרופה יש ליטול מתחילת הופעת התסמינים ולא יאוחר מ-48 שעות מזמן הופעתם.
בבריטניה לעומת זאת, כל מי שנחשד כחולה יכול לקבל את התרופה בבית מרקחת, לאחר יצירת קשר טלפוני עם נציג משרד הבריאות.
באמצע מרץ 2009 התפרצה מגפת שפעת בצפון אמריקה, ומשם התפשטה לשאר רחבי העולם.
הנגיף החדש התגלה לראשונה בארצות הברית באפריל 2009, והדבקה ראשונית מאסיבית בין בני אדם דווחה בדיעבד במרץ 2009 במקסיקו סיטי/העיר מקסיקו
מיד לאחר זיהוי הנגיף החדש וההתפרצות במקסיקו ניסו לבודד את הנגיף ולמנוע את התפשטותו באמצעות הפסקת כל הפעילות הציבורית במקסיקו למשך כמה ימים, אך ללא הועיל.
בתחילה עוררה המחלה חשש בשל דיווחים ממקסיקו על שיעורי תמותה גבוהים יחסית, אולם בשאר רחבי העולם נמצאו שיעורי תמותה נמוכים הרבה יותר.
בדיעבד ישנם חוקרים המעריכים כי התפרצות המגפה במקסיקו החלה זמן רב לפני גילויה, ורוב החולים כלל לא היו מודעים אליה, ומקרים שנתגלו והתפרסמו היו בעיקר המקרים החמורים, דבר שהביא להערכה מוקדמת שגויה על שיעור תמותה גבוה מהאמת.
המקרה הוודאי הראשון בישראל של שפעת שנגרמה מהנגיף החדש זוהה ב-24 באפריל 2009 אצל ישראלי שחזר מביקור במקסיקו, ולאחריו זוהו מקרים רבים נוספים.
בתחילה נרשמו מרבית המקרים בקרב ישראלים שחזרו מארצות הברית וממקסיקו, ולכן נערך מעקב אחרי החוזרים ממדינות אלו.
בנוסף בשל מיעוט המקרים תחילה והניסיון לבודד את נשאי המחלה, אושפזו החולים שאובחנו במחלה זו בבידוד וטופלו בתרופה אנטי ויראלית (טמיפלו).
מאחר שהיה חשש מהתפרצות התחלואה, הכריז משרד הבריאות, על פי פקודת בריאות העם מ-1940 כי מחלה זו מחייבת דיווח אל האגף לאפידמיולוגיה במשרד הבריאות וכי תיערך חקירה אפידמיולוגית ובדיקת מעבדה לכל חשוד כחולה במחלה.
כחלוף הזמן עלה מספר החולים במחלה ומחודש יוני נרשמו מקרים של חולים שנדבקו במחלה בישראל (ולא הגיעו איתה מחו"ל).
בשל מקרים מעטים של התדרדרות המחלה, החליט משרד הבריאות ב-30 ביוני 2009 כי היחס לשפעת A/H1N1 בקרב האוכלוסייה הרגילה יהיה כאל שפעת רגילה וכי ייעשה אבחון מעבדתי רק לחולים המתייחסים לקבוצות סיכון ולחולים עם תסמינים המעידים על שפעת זו.
עד פברואר 2010 זוהו בישראל 10,256 מקרים מאומתים של חולים בנגיף, 596 אובחנו עד 30 ביוני ו-952 עד 1 באוגוסט (והערכות משרד הבריאות שעוד אלפים נוספים בישראל נדבקו בנגיף בצורה קלה), 15 מהם אושפזו במצב קשה, ונרשמו 90 מקרי מוות של מי שחלו במחלה (רבים מהם סבלו במקביל ממחלות נוספות).
מקרים בודדים זוהו גם בשטחי הרשות הפלסטינית.
תועדו מספר מקרים בהם קיים חשש להדבקה במחלה בצה"ל.
חששות משרד הבריאות ממספר נפגעים גדול הרבה יותר לא התגשמו.
סגן שר הבריאות, יעקב ליצמן, הציע בתחילת התפרצות המחלה לקרוא לנגיף החדש בשם "שפעת מקסיקו" (שם שרווח בעיתונות החרדית), במקום שמה העממי בתחילה "שפעת החזירים", בשל הימנעות חרדית משימוש במילה "חזיר" בשל היותה חיה לא כשרה ואיסור אכילתה לפי היהדות.
ההצעה ספגה ביקורת רבה, ואף למחאה רשמית של שגריר מקסיקו בישראל, ולא התקבלה.
עם התגברות הידיעות על התפרצות המחלה ומקרי המוות הראשונים, הורתה ממשלת ישראל למשרד הבריאות לרכוש חיסונים בעלות של כ-450 מיליון שקל.
ב-2 בנובמבר 2009 הוחל בישראל במתן חיסון כנגד השפעת לצוותי רפואה ואנשים בסיכון כמו חולים כרוניים במחלות שונות, וכן הורים וקרובים לפגים.
דווח כי עד לתאריך זה הגיעו לישראל כ-300 אלף מנות חיסון משתי חברות:
פוסטריה (Focetria) של חברת נוברטיס ואקסינס השווייצרית, עושה שימוש באדג'ובנט על בסיס סקולן (MF59), שהוא חומר שומני הנמצא בגוף האדם ולדברי החברה מגביר את התגובה החיסונית
Pandemrix של חברת GSK הבריטית, מיוצר על ידי GSK Biological הבלגית.
אושר השימוש גם ב-Panenza של סאנופי פסטר.
הוחלט כי נשים הרות וילדים יחכו לחיסון ללא אדג'ובנט.
הובעה ביקורת על כך שלמרות הקריאות השונות להתחסן, רק כ-35% מכלל הרופאים התחסנו נגד שפעת החזירים.
תוכנית מוכנות מערכת הבריאות לשפעת פנדמית
תוכנית מוכנות מערכת הבריאות לשפעת פנדמית הוא מסמך בן 164 עמודים, שנכתב באביב 2007 אחרי קריאת ארגון הבריאות העולמי להיערך לקראת האפשרות שנגיף שפעת העופות יעבור שחלוף גנטי או מוטציה ויגרום למגפה עולמית המונית.
עם התפרצות מגפת שפעת החזירים עודכן המסמך.
התוכנית כוללת הנחיות לתפעול מערכת הבריאות בישראל במקרה של תחלואה המונית ומגדירה חלוקת עבודה בין קופות החולים, מד"א וכדומה.
פרק נרחב כולל רעיונות מהיכן יגויס כוח אדם מקצועי במקרה שהצוות הרפואי יחלה בעצמו.
התוכנית מתייחסת גם לפתיחת או סגירת מערכת החינוך ומרכזי קניות, המשך או הפסקת קבלת קהל במשרדי ממשלה והפעלת מפעלים חיוניים.
מגקריוציט (= תא בעל גרעין ענק) הוא סוג תא המצוי במח העצם המייצר טסיות דם.
מגקריוציט גדול מתא דם אדום בערך פי 10–15. במהלך התמיינותו הוא משכפל את ה-DNA שלו בלי להתחלק (פוליפלואידיות), דבר שעלול להיראות במיקרוסקופ כמו מספר גרעינים, או גרעין ענק ועל כך שמו.
עם סיום ההתמיינות, המגקריוציט מתחיל לייצר בתוכו טסיות דם, בהשפעת ההורמון תרומבופוייטין.
לבסוף מתפרק התא, הכולל בדרך-כלל 2,000–5,000 טסיות, המתפזרות בדם.
כשליש מהטסיות יפורקו על ידי הטחול.
טסיות הדם חשובות למערכת הקרישה ולשמירה על הומאוסטזיס על ידי שמירה על נפח הדם.
מַגְרֵד הוא כלי לגירוד אזורי גוף שהגישה אליהם קשה, בעיקר הגב.
מגרדים הם מוטות ארוכים, בעלי ידית אחיזה וקצה לביצוע הגירוד, שצורתו דמוית מגרפה, כף יד או רגל ציפור בעלת טפרים.
מגרדים מודרניים מיוצרים לרוב מפלסטיק, בעבר יוצרו מחומרי גלם טבעיים, ביניהם עץ, מזיפות של לווייתני מזיפות, שריון צב, קרן, קנה מצוי, במבוק ושנהב.
מגרדים התקיימו בתרבויות רבות ובתקופות שונות.
אצל האינואיט נעשו ממזיפות של לווייתני מזיפות.
מגרדים מסין נשאו לרוב קצה דמוי כף יד ימנית.
בקרב שבטים אפאצ'ים נעשה שימוש פולחני בטקסי התבגרות במגרד עשוי מעץ-פרי.
גבר צעיר שלא השתמש במגרד כזה במקום בציפורניו נחשב כמי שעורו יהיה רך מידי.
באירופה במאות ה-16 עד ה-18 הייתה נהוגה אופנת פאות גבוהות ומפודרות.
מגרדים שימשו באותה עת גם לגירוד תחת הפאה המסורבלת, עקב תחושת גרד שהוגברה על ידי תנאי ההיגיינה הירודים של התקופה, שהתבטאו בין השאר בתפוצה נרחבת של כינים.
מגרדים מגולפים ומעוטרים שימשו כאביזר אופנה ונענדו על המותן.
היו בהם מעוטרים בכסף או עם קצה דמוי כף יד עשוי שנהב.
ידית הכלי הייתה דמוית גולה או לולאה, באמצעותה ניתן לתלות את המגרד מהחגורה או להשאירו תלוי למשמרת בחדר הלבשה.
מגרדים מעוצבים כאלו הם גם מושא לאספנות.
מגפת הריקודים היה אירוע שהתרחש בשטרסבורג, אלזס (אז חלק מן האימפריה הרומית הקדושה) ביולי 1518, בו רקדו בערך 400 אנשים במשך ימים ללא מנוחה.
במהלך האירוע, שהתפרס על פני חודש ימים, מתו חלק מן הרוקדים מהתקף לב, שבץ מוחי, רעב או תשישות.
ההתפרצות החלה כאשר אישה בשם פראו טרופאה יצאה לאחד הרחובות בעיר שטרסבורג, והחלה לרקוד בהתלהבות וללא הפסקה במשך ארבעה עד שישה ימים רצופים.
בתוך שבוע, 34 אנשים נוספים הצטרפו, ובתוך חודש, היו כ-400 רקדנים, בעיקר נשים.
כשמגפת הריקודים החמירה, אצילים מודאגים ביקשו את עצתו של הרופא המקומי, ששלל סיבות אסטרולוגיות או על-טבעיות, במקום זאת הודיע כי המגפה היא "מחלה טבעית" שנגרמת כתוצאה מן "הדם החם" של הרוקדים.
אך, במקום לעשות להם הקזת דם כנהוג באותה תקופה, הרשויות דווקא עודדו את הריקודים, בין היתר על ידי הקצאת אולמות עבור הרוקדים ואפילו בנייה של במת עץ עבורם.
הסיבה שגרמה לרשויות לנהוג כך, הייתה האמונה שרק אם החולים ימשיכו לרקוד ברציפות ובלי מנוחה, יום ולילה – הם ירפאו.
כדי להגדיל את האפקטיביות של ה"ריפוי", הרשויות אף שילמו למוזיקאים שינגנו בחצוצרות ותופים ולרקדנים מקצועיים שילוו אותם.
המוזיקה שימשה כדי לגרות אותם להמשיך לרקוד וכתרופה לחולאים שלהם.
במהלך אותו חודש נעשו גם ניסיונות לגירוש שדים, אך בסופו של דבר, עד סוף הקיץ מתו רבים מן הרוקדים מהתקפי לב, שבץ, או תשישות.
מגפת הריקודים של שטרסבורג לא הייתה הראשונה מסוגה באירופה, אך היא הייתה המתועדת ביותר, האירוע מפורט במסמכים היסטוריים, הכוללים רישומי רופא, דרשות קתדרלה, דברי ימים מקומיים ואזוריים, ואפילו הערות שהונפקו על ידי "מועצת העיר שטרסבורג".
לא ידוע בבירור מהי הסיבה שגרמה לאנשים אלו לרקוד, ועבור חלקם אף למוות.
אך החוקרים בדעה אחת שהם לא עשו זאת מרצונם החופשי, ובוודאי שלא למטרת הנאה.
מהתיעודים נראה שהרוקדים התפתלו בכאב, צעקו לעזרה, והתחננו לרחמים.
תאוריה אפשרית מציעה שהרוקדים הורעלו מארגוט (ergot), פטריה הגדלה על חיטה, שחדרה ללחם של תושבי הכפר, וגורמת להזיות, התכווצויות, ורעידות.
אך בהתחשב בכמות הרוקדים, ובתקופה הארוכה שהתרחש האירוע, נראית אופציה זאת כבלתי סבירה.
אחרים סבורים כי הרוקדים השתייכו לכת והשתמשו בריקוד כדי לבטא את מחאתם נגד הכנסייה.
הסופר ג'ון ואלר, שחיבר ספר על הנושא, טוען כי תנאי הרעב והמחלות שפקדו את עניי שטרסבורג באותה שנה, בשילוב עם האמונה באיחוז, יצרו תנאים להתפרצות היסטריה המונית.
ואלר סבור כי תושבי שטרסבורג רקדו כשהם שרויים במצב של טראנס, מה שיכול להסביר את הסיבולת החריגה של הרקדנים שאפשרה להם לרקוד ימים שלמים.
מגצרופס (שם מדעי: Megacerops; מילולית: "פרצוף גדול-קרן") הוא סוג יונק גדול ממשפחת הברונתותריומים שחי באמריקה הצפונית לפני 38–33.9 מיליון שנה.
יצור זה נראה כמו קרנף, אך דווקא היה קרוב יותר לסוסים.
הוא הגיע לגובה 2.5 מטרים בכתפיים, אורך של 5 מטרים ושקל מעל 3.3 טונות.
הגולגולת הכילה קרן עשוית עצם גדולה מעל האף, ראש רחב עם שיניים קטנות וכיפת גולגולת נוקשה שפנתה כלפי מעלה.
ליצור היה גב ענקי שהזכיר דבשת של ביזון.
הרגליים היו קצרות והזנב קצר.
במראהו היצור הזכיר קרנף ענקי משוריין.
יצור זה חי בסוף האאוקן בערבות אמריקה הצפונית וליחך עשבים או ניזון משיחים, אך לא מצמחייה קשה.
ככל הנראה הוא חי בעדרים גדולים וקרניו עזרו לו להילחם עם יריבים על נקבות או להתגונן מטורפים כמו ההאינדון הקטלני.
יונק קדום זה הופיע במשחקי המחשב עולם היורה: המשחק וJurassic World: Alive.
המגצרופס הופיע בפרק השביעי של "החיים על פני האדמה" מ-2023. בפרק רואים שני זכרים נלחמים על נקבה.
בסרט "עידן הקרח" הופיעה דמות חמת מזג בשם פרנק המבוססת על המגצרופס.
מגקמלוס (שם מדעי: Megacamelus; משמעות השם: "גמל ענקי") הוא סוג נכחד של גמל שחי בתקופות המיוקן והפליוקן שבתת-התור הנאוגן ברחבי אמריקה הצפונית בין השנים 10.3—4.9 מיליון שנה מזמננו, כך שהתקיים במשך 5.1 מיליון שנים.
בסוג זה נכלל מין אחד - Megacamelus merriami, אשר הוגדר בשנת 1929 בידי החוקר פריק.
המאובנים נמצאו בנברסקה ואיידהו ודרומה עד דרום קליפורניה.
המגקמלוס היה גמל גדול ביותר, מה שנתן לו את שמו, אשר התחרה במיני הגמלים הגדולים ביותר מעולם לצד הטיטאנוטילופוס, הפרקמלוס, המגטילופוס והגמל הסורי.
מבנהו הגדול עזר לו לאכול צמחייה קשיחה ועשבונית שהשתרעה על פני הערבות בהם חי, לצד מיני גמלים ואוכלי עשב נוספים.
מגפת הקורונה התפשטה לרוסיה ב-31 בינואר 2020. את המאמצים למאבק בנגיף בשטחי הפדרציה הרוסית מרכזים משרד הבריאות של רוסיה והשירות הפדרלי לפיקוח בתחום הגנת זכויות הצרכן.
הנתונים הרשמיים שפורסמו על ידי ממשלת רוסיה מראים מספר נמוך של קורבנות, באופן משמעותי לעומת מדינות דומות שנמצאו במצב דומה של כמות נדבקים והממשל הפדרלי סופג ביקורת קבועה על התנהלותו במהלך המשבר.
המידע מתעדכן בקביעות בפורטל אינטרנט ייעודי בשם stopcoronavirus.rf
ב-11 באוגוסט 2020 רוסיה הפכה למדינה הראשונה בעולם לאשר חיסון לנגיף.
החיסון מכונה Gam-COVID-Vac והוא מבוסס וקטור נגיפי כפול ובו נשא העשוי משני חלקיקי נגיף לא מזיקים.
הממשל הודיע כי מתן החיסון לאזרחים יתחיל באוקטובר 2020, בפועל כבר בספטמבר החלה חלוקת מנות חיסון לאזרחים.
ב-30 ספטמבר 2020 המכון הפדרלי לרכוש תעשייתי רשם חיסון שני, בשם EpiVacCorona בפיתוח מכון וקטור.
באוקטובר 2020, נודע על פיתוח חיסון שלישי בשם CoviVac מטעם מרכז צ'ומאקוב של האקדמיה הרוסית למדעים, שנרשם לשימוש ב־20 בפברואר 2021. ב-6 במאי 2021, אושר גם גרסת "ספוטניק לייט" של מנה אחת, כחיסון רביעי מתוצרת רוסיה.
במרץ 2022, נרשם חיסון רביעי בשם Convacel של מכון המחקר הפטרבורגי לחיסונים וסרומים.
על פי סוכנות הסטטיסטיקה הממשלתית, בחודשים אפריל-אוגוסט COVID-19 היה סיבת המוות העיקרית עבור 26,615 אנשים, עוד 5,843 אנשים מתו מסיבות אחרות עם השפעה משמעותית של זיהום בנגיף הקורונה והתפתחות סיבוכים קטלניים.
במהלך אותה תקופה, המספר הכולל של אלה שמתו בזמן שנדבקו ב־COVID-19, על פי הסוכנות, היה 45.6 אלף.
נתונים אלה נבדלים משמעותית מהנתונים המתעדכנים באתר stopcoronavirus.rf.
סגנית ראש ממשלת רוסיה, טטיאנה גוליקובה, הממונה על המאבק בנגיף,
הצהירה בדצמבר 2020 כי הממשלה לא הסתירה את נתוני התמותה.
היא הוסיפה כי נוסף לאלה שמתו מהנגיף עצמו ללא מחלות רקע, ישנם מטופלים כאשר הנגיף השפיע על מהלכה של המחלה הכרונית ממנה סבלו.
במקרה זה, האבחנה העיקרית של המוות תהיה לרוב המחלה הכרונית ממנה סבל המטופל.
עוד נאמר "יותר מ-81% מעליית התמותה בתקופה זו נובעת מהנגיף".
מאפיין מובהק של המחלה, המקשה על המאבק בה, הוא תקופת דגירה ארוכה.
מאפיין שלילי נוסף הוא מספר רב של חולים ללא תסמינים, כלומר אנשים אף שלאחר שנדבקו אינם מראים סממנים קליניים, אף על פי שהם מסוגלים להדביק אחרים: ברוסיה דווח ששיעורם באמצע מאי עמד על כ־50% בממוצע.
ננקטו אמצעים למניעת התפשטות הנגיף.
הבקרה על אנשים בעלי סיכון, במקרה של גילוי תסמינים של זיהומים נגיפיים בדרכי הנשימה, מבודדים, מאושפזים ומתבצעת עבודה לזיהוי הפתוגן.
לאנשים שלא ניתן לבודד בבית, הוקמו מוסדות מיוחדים עם מיטות לבידוד ובקרה.
נכון ל-1 באפריל 2022, 85,335,022 רוסים התחסנו בשתי מנות (65% מאוכלוסיית המדינה), כשהחיסון מתבצע בעיקר באמצעות Gam-COVID-Vac ובאמצעות EpiVacCorona.
משרד הבריאות של רוסיה הקים את "המטה המבצעי למניעת ייבוא והתפשטות זיהום נגיף קורונה החדש בשטחי הפדרציה הרוסית" שנועד למקד את המאבק בנגיף במדינה.
במסגרת הצעדים למאבק בהתפשטות הנגיף נסגרו הגבולות עם הרפובליקה העממית של סין ובכל נמלי התעופה במדינה הוצבו אנשי השירות הפדרלי לפיקוח בתחום הגנת זכויות הצרכן שפועלים לבדוק כל מי שנוחת במדינה ולוודא שאינו נשא של הנגיף.
הוטלה הוראת כניסה לבידוד לכל המבקרים מחוץ למדינה בייחוד במדינות הנגועות.
ב-31 בינואר אושרו שני מקרי הידבקות, אחד בטיומן, אחר בצ'יטה, חבל עבר הבאיקל.
שניהם היו אזרחים סיניים, שהחלימו מאז.
ב-23 בפברואר פונו שמונה רוסים מספינת השייט "נסיכת היהלום" לקאזאן, שבטטרסטן, שם אושפזו, כולל שלושה מקרים מאושרים.
מקרים אלה רשומים כמתרחשים בהעברה בינלאומית ואינם כלולים בסטטיסטיקה הרשמית של רוסיה.
שמונת האנשים האלה, כולל שלושת החולים שהחלימו, שוחררו מבית החולים ב-8 במרץ.
נודע גם כי חלק מאזרחי רוסיה מחוץ למדינה נדבקו.
אדם רוסי נבדק חיובי לנגיף באזרבייג'ן לאחר שביקר באיראן.
כמה ימים לאחר מכן הודיע משרד הבריאות של איחוד האמירויות כי שני רוסים חלו בנגיף באיחוד האמירויות.